**Gina Mary Gardiner** (født 3. august 1970 i Brisbane i Australia) er en australsk sanger, kjent som **Gina G**. Hun er mest kjent for å ha representert Storbritannia i Eurovision Song Contest 1996 med låten «Ooh Aah... Just a Little Bit». Sangen ble en internasjonal suksess og toppet den offisielle singellisten i Storbritannia. Den nådde også singellistene i Australia, New Zealand, Europa og USA. Sangen endte imidlertid bare på en åttendeplass i Eurovision Song Contest i Oslo.

Bakgrunn
--------

Gina G ble født i Queensland i Australia og flyttet til Melbourne mot slutten av 1980-årene. Der jobbet hun som DJ før hun ble med i dance-gruppa Bass Culture som ga ut flere singler tidlig i 1990-årene.

I 1994 flyttet hun til London for å jobbe videre med artistkarrieren, og i 1996 ble hun tatt ut til den britiske Melodi Grand Prix-finalen med sangen «Ooh Aah... Just a Little Bit». Hun vant den britiske finalen klart og ble Storbritannias representant til Eurovision Song Contest 1996 i Oslo.

Før den internasjonale finalen gikk sangen inn på den britiske singellisten, og Gina G ble tidlig en favoritt til å vinne Eurovision Song Contest. I konkurransen endte hun imidlertid på en åttendeplass, men «Ooh Aah... Just a Little Bit» ble en stor kommersiell suksess og topp den britiske singellisten. Den gikk også inn på amerikanske Billboard Hot 100 og hitlister i flere europeiske land samt i hjemlandet Australia. Sangen ble også nominert til en Grammy i klassen Best Dance Recording i 1998.

I 1997 slapp hun debutalbumet *Fresh!* som inneholdt singler som «I Belong To You», «Fresh» og gjennombruddslåten fra Eurovision Song Contest. Hun lyktes imidlertid ikke i å opprettholde suksessen fra «Ooh Aah... Just a Little Bit». Blant annet havnet hun i en avtalestrid med produsenten sin. Avtalen gjorde ifølge Gina G selv at hun ikke kunne spille inn en eneste tone, noe som satte en stopper for hele karrieren. Først i 1999 ble hun løst fra avtalen etter flere runder i retten.

I 2005 prøvde hun seg på nytt i den britiske finalen med sangen «Flashback», men hun kom sist i finalen *Making Your Mind Up* 5. mars 2005.

Gina G bor nå i Santa Monica i USA og har to barn.

Diskografi
----------

Oversikt over Gina Gs album.

* 1997: *Fresh!*
* 1998: *Gina G Remix Album* (Bare sluppet i Japan)
* 2005: *Get Up & Dance*

Referanser
----------

1. ↑  «'Ooh Aah... Just a Little Bit' | full Official Chart History | Official Charts Company». Besøkt 13. juni 2017.
2. 1 2 3  «Gina G – Eurovision Song Contest». eurovision.tv. Arkivert fra originalen 1. desember 2017. Besøkt 13. juni 2017.
3. ↑  «Bass Culture». *Discogs* **(engelsk)**. Besøkt 14. juni 2017.
4. ↑  «UK national final 1996». *natfinals.50webs.com*. Besøkt 13. juni 2017.
5. ↑  «Gina G – Fresh!». *Discogs* **(engelsk)**. Besøkt 13. juni 2017.
6. 1 2  «Eurovision UK: Interview with Gina G [part 1]». *Eurovision News, Polls and Information by esctoday* **(engelsk)**. 30. juli 2013. Besøkt 13. juni 2017.
7. ↑  «UK national final 2005». *natfinals.50webs.com*. Besøkt 14. juni 2017.
8. ↑  «Gina G». *Discogs* **(engelsk)**. Besøkt 13. juni 2017.

Eksterne lenker
---------------

* Offisielt nettsted Rediger på Wikidata
* (en) Gina G på Internet Movie Database Rediger på Wikidata
* (en) Gina G på Discogs Rediger på Wikidata

* (en) Gina G på MusicBrainz Rediger på Wikidata

* (en) Gina G på Songkick Rediger på Wikidata

* (en) Gina G på Last.fm Rediger på Wikidata

* (en) Gina G på AllMusic Rediger på Wikidata
* Gina G på Myspace Rediger på Wikidata

| Utmerkelser og prestasjoner |
| --- |
|
| Forgjenger :**Love City Groovemed «Love City Groove»**

 | **Storbritannia i Eurovision Song Contest**1996 | Etterfølger :**Katrina and the Wavesmed «Love Shine a Light»** |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic
 |